Ieredevisie (hierevoetbal)

De Ieredevisie (Nederlands Eredivisie) is de hoegste competitie in 't Nederlands hierevoetbal. In de Ieredevisie weurt gespäöld um 't landskampioensjap (betaold) voetbal.

Historie
Betaold voetbal gaof 't tot in de jaore 1950 in Nederland neet; de KNVB verbooj dat oet princiep officieel. In die jaore raakde 't Nederlands voetbal evels dudelek achterop; daorum riechde me in 1954, op initiatief vaan de Limbörger Gied Joosten, de NBVB op, boe-in tien nui opgeriechde clubs tegenein gónge speule. Ein vaan die clubs waor Fortuna '54, 't geisteskinneke vaan Joosten zelf. Al nao e paar maond waore die vaan de KNVB euvertuig en beslote ze bij de NBVB um de boonde en de competities te doen fusere. 't Ierste sezoen (1954/55) späölde alle betaolende clubs in veer Ierste Klasse, in 1955/56 späölde de bèste clubs in twie Hoofklasse, mèt drei Ierste Klasse dao-oonder, vaanaof 1957/58 woort e lendelek systeem ingeveurd mèt de Ieredevisie, Ierste Devisie en Twiede Devisie.

Sindsdeen is 't formaot vaan de Ieredevisie neet al te väöl veranderd. De winner geit voetballe in de Europacup 1 of zien opvolgers, de lèste degradeert nao de Ierste Devisie. Vaan 't sezoen 1962/63 tot en mèt 1965/66 umvatde de competitie 16 clubs, zoewel teväör es tenao waore dat 'rs 18. Door touwnummende vercommercialisering en sponsoring woort in 1990 de Ieredevisie umgeduip tot PTT-Telecompetitie, vaanaof 1999 KPN-Telecompetitie, sinds 2000 KPN Eredivisie en nao 2002 Holland Casino Eredivise geheite. Al deen tied woort de competitie in de volksmoond gewoen Ieredevisie geneump; daorum besloot me in 2005 vaan die naom weer gans te herstèlle.

Vaan de oersprunkeleke clubs die in 1957 mèt de Ieredevisie begóste, höbbe allein Ajax, Feyenoord en PSV oonaofgebroke drin gespäöld.

Competitie
De Ieredevisie tèlt achtien clubs, die allemaol twie kier tegenein speule; eine kier toes en eine kier oet. Dit maak 2x17=34 speulrundes. De ierste speulrunde vèlt allewijl miestal in augustus; de lèste in mei. In jannewarie weurt 'ne winterstop ingestèld. In eve jaore, wienie 'n EK of WK weurt gehawwe, indeg de competitie get vreuger in mei es in ooneve jaore. Veur de volgorde op de raanklies weurt primair geloerd nao de punte (wie euveral: drie punte veur wins, eint bij geliekspeul), daan nao 't doelversjèl en daan nao 't aontal goale veur. Oonderling rizzeltaot en aontal kier gewonne tèlt in de indklassering neet mèt; moch 't veurkoume tot clubs 'tzelfde aontal punte en dezelfde doelciefers höbbe daan indege ze geliek, en speule ze e beslissingsspeul tegenein es dat nujeg is.

Europees voetbal
Wee aon 't ind vaan 't jaor bovenaon steit, en dus kampioen weurt, kump in 't sezoen dao-op veur voetbal in de Champions League in aonmerking. Of ouch lieger geklasseerde clubs Europees goon voetballe, hingk aof vaan de UEFA-coëfficiënt. Hei-in weurt 't totaol vaan de prestaties vaan e land zien clubs euver de lèste vief jaor berekend; wie beter of dat is, wie mier clubs oet dat land wie hoeger mage speule. De boond vaan 't land maak dan aon de hand vaan de competitie en de beker oet welke clubs dat weure. Zoedoende, en ouch umtot de KNVB zelf nog wel ins get regele veraandert, versjèlt 't perspectief op Europees voetbal vaan jaor tot jaor. Veur 't jaor 2018/19 kaom dat hei-op neer:

 De landskampioen plaots ziech veur de daarde kwalificatierunde vaan de UEFA Champions League;
 D'n twiede plaots ziech veur de twiede kwalificatierunde vaan de Champions League;
 De daarde plaots ziech veur de twiede kwalificatierunde vaan de UEFA Europa League
 De nommers 4 t/m 7 speule play-offs (in twie rundes) um 'n plaots in de twiede veurrunde vaan de Europa League.

De bekerwinner krijg 'n plaots in de daarde kwalificatierunde vaan de Europa League. Gemeinelek kump dee wel oet de ierste ach vaan de Ieredivisie. In dat geval trejje de volgende regele in wèrking:

 Es de bekerwinner ouch landskampioen of twiede is, en dus kwalificatie Champions League geit speule, geit dit ticket nao de daarde en sjuif de res vaan 't systeem nao oonder (de nommer veer geit dus ouch direk Europa in, dewijl de nommers 5 t/m 8 play-offs speule);
 Es de bekerwinner daarde tot zevende weurt, sjuif de res vaan 't systeem nao oonder. De clubs tot aon de achste plaots kinne noe Europees goon voetballe of make dao kans op.

't Is ieder oetzunderlek tot ein vaan de bovestoonde regele neet in wèrking treujt. In 't sezoen 2013/14 waor dat 't geval: PEC Zwolle won toen de beker, allewel tot 't in de competitie mer èlfde woort.

Promotie en degradatie
Wee lèste (achtiende) weurt in de Ieredevisie, degradeert otomatisch nao de Ierste Devisie. De kampioen vaan de Ierste Devisie promoveert otomatisch nao de Ieredevisie. D'n twiede lèste (zeventiende) en daarde lèste (zestiende) speule, same mèt ach Ierste Devisieclubs (boe-oonder de veer periodekampioene), um twie plaotse in de Ieredevisie. Vreuger dege ze dat mèt 'n naocompetitie, allewijl gebeurt dat mèt e getrep play-offsysteem.

Clubs
In 't loupend sezoen (2016/17) speule de volgende clubs in de Ieredevisie (de trainers zien veurluipeg):

 Club  Plaots  Opgeriech  Stadion  Capaciteit  Trainer  Rizzeltaot '15/'16 ADO Den Haag  D'n Haag  1905  Kyocera Stadion  15.000  Željko Petrović  11e AFC Ajax  Amsterdam  1900  Amsterdam ArenA  53.052  Peter Bosz  2e AZ  Alkmaar  1967  AFAS Stadion  18.023  John van den Brom  4e SBV Excelsior  Rotterdam  1902  Stadion Woudestein  3.531  Mitchell van der Gaag  15e Feyenoord  Rotterdam  1908  Stadion Feijenoord  51.137  Giovanni van Bronckhorst  3e Go Ahead Eagles  Deventer  1902  De Adelaarshorst  9.800  Hans de Koning  5e Ierste Devisie FC Groningen  Groninge  1971  Euroborg  22.550  Ernest Faber  7e SC Heerenveen  Heerenveen  1920  Abe Lenstra Stadion  26.100  Jurgen Streppel  12e Heracles Almelo  Almelo  1903  Polman Stadion  12.080  John Stegeman  6e N.E.C.  Nimwege  1900  De Goffert  12.500  Peter Hyballa 10e PEC Zwolle  Zwolle  1910  IJsseldeltastadion  12.500  Ron Jans  8e PSV  Indhove  1913  Philips Stadion  35.000  Philip Cocu  landskampioen Roda JC  Kèrkraoj  1962  Parksjtad Limburg Sjtadion  19.979  Yannis Anastasiou  14e Sparta Rotterdam  Rotterdam  1888  Het Kasteel  11.026  Alex Pastoor  kampioen Ierste Devisie FC Twente  Enschede  1965  De Grolsch Veste  30.205  René Hake  13e FC Utrecht  Utrech  1970  Galgenwaard  23.750  Erik ten Hag  5e SBV Vitesse  Arnhem  1892  GelreDome  25.000  Henk Fraser  9e Willem II  Tilburg  1896  Koning Willem II Stadion  14.700  Erwin van de Looi  16e

Kampioene
jaor  club1956/1957  Ajax1957/1958  DOS1958/1959  Sparta1959/1960  Ajax1960/1961  Feyenoord1961/1962  Feyenoord1962/1963  PSV1963/1964  DWS1964/1965  Feyenoord1965/1966  Ajax1966/1967  Ajax1967/1968  Ajax1968/1969  Feyenoord1969/1970  Ajax1970/1971  Feyenoord1971/1972  Ajax1972/1973  Ajaxjaor  club1973/1974  Feyenoord1974/1975  PSV1975/1976  PSV1976/1977  Ajax1977/1978  PSV1978/1979  Ajax1979/1980  Ajax1980/1981  AZ '671981/1982  Ajax1982/1983  Ajax1983/1984  Feyenoord1984/1985  Ajax1985/1986  PSV1986/1987  PSV1987/1988  PSV1988/1989  PSV1989/1990  Ajaxjaor  club1990/1991  PSV1991/1992  PSV1992/1993  Feyenoord1993/1994  Ajax1994/1995  Ajax1995/1996  Ajax1996/1997  PSV1997/1998  Ajax1998/1999  Feyenoord1999/2000  PSV2000/2001  PSV2001/2002  Ajax2002/2003  PSV2003/2004  Ajax2004/2005  PSV2005/2006  PSV2006/2007  PSVjaor  club2007/2008  PSV2008/2009  AZ2009/2010  FC Twente2010/2011  Ajax2011/2012  Ajax2012/2013  Ajax2013/2014  Ajax2014/2015  PSV2015/2016  PSV2016/2017  Feyenoord2017/2018  PSV2018/2019  Ajax2019/2020  geine2020/2021  Ajax2021/2022  Ajax2022/2023  Feyenoord2023/2024  PSV2024/2025  PSV2025/2026  n.n.b.
Opm.: 't Sezoen 2019/20 woort aofgebroke nao 't oetbreke vaan de COVID-19-pandemie en oetindelek neet mie oetgespäöld. 'ne Kampioen woort neet oetgerope; Ajax stoont op dat memint bovenaon.

ClubAontalAjax27PSV20Feyenoord11AZ2DOS, DWS, Sparta, FC Twente1

Bron
Dit artikel is gebaseerd op en gedeiltelek euvergenome vaan 't corresponderend Nederlandstaoleg artikel, en wel in dees versie.

Externe link
 Officieel site vaan de Ieredevisie bij Fox Sports

Categorie:Voetbal in Nederlandj